TISCO รายได้พุ่ง-ตั้งสำรองฯ ลด หนุนกำไร Q2/61 โต 14% ทะลุ 1.7 พันลบ.
TISCO รายได้เพิ่ม-ตั้งสำรองฯ ลด หนุนกำไร Q2/61 โต 14% แตะ 1.71 พันลบ. จากปีก่อนกำไร 1.51 พันลบ. ขณะเดียวกัน 6 เดือนแรกมีกำไร 3.48 พันลบ. โต 16% จากปีก่อนกำไร 3 พันลบ.
11 ก.ค. 2561

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากธนาคารมีรายได้ดอกเบี้ยสุทธิเพิ่มขึ้นร้อยละ 15.1 เมื่อเทียบจากปีก่อน จากความสามารถในการรักษาอัตราดอกเบี้ยสินเชื่อรวม และบริหารจัดการต้นทุนที่มีประสิทธิภาพ รวมทั้งการรับโอนธุรกิจลูกค้ารายย่อยจากธนาคารสแตนดาร์ดชาร์เตอร์ด (ไทย) จำกัด (มหาชน) ตั้งแต่ไตรมาส 4/60
รวมทั้งมีรายได้ที่มิใช่ดอกเบี้ยสุทธิเพิ่มขึ้น 10.6 โดยเป็นรายได้จากค่าธรรมเนียมจากธุรกิจธนาคารพาณิชย์ขยายตัวร้อยละ 11.1 ตามการขยายตัวของธุรกิจนายหน้าประกันภัย รายได้ค่านายหน้าจากการขายหลักทรัพย์เพิ่มขึ้นร้อยละ 16.4 และรายได้ค่าธรรมเนียมพื้นฐานของธุรกิจจัดการกองทุนเติบโตร้อยละ 15.7
ส่วนการตั้งสำรองหนี้สูญลดลงเล็กน้อยที่ร้อยละ 1.4 เมื่อเทียบจากไตรมาส 2/60 ตามการบริหารคุณภาพสินทรัพย์อย่างมีประสิทธิภาพ